หนุ่มลำพูนเลือดร้อนแทงรุ่นน้องดับคาที่ เหตุจากเงินพันบาท คอตกเดินเข้าคุก
เงินพันบาททำถึงตาย หนุ่มลำพูนเลือดร้อนแทงรุ่นน้องดับคาที่ สาเหตุมาจากรุ่นน้องมาทวงค่าจ้าง ก่อนเข้ามอบตัว สภ.นิคมอุตสาหกรรมลำพูน ให้ จนท.ดำเนินคดี เดินคอตกเข้าคุกตามระเบียบเมื่อวันที่ 17 มี.ค. 63 ร.ต.อ.วสันต์ มณีกาศ รองสารวัตร ( สอบสวน ) สภ.นิคมอุตสาหกรรมลำพูน ได้รับแจ้งเหตุแทงกันตายเหตุเกิดบริเวณหลังร้านรวมพล บ้านหนองเป็ด ต.บ้านกลาง อ.เมือง จ.ลำพูน หลังจากได้รับแจ้ง จึงรายงานให้ พล.ต.ต.นฤชิต เนียวกุล ผบก.ภ.จว.ลำพูน ก่อนจะรีบรุดไปตรวจสอบยังที่เกิดเหตุ พร้อมด้วย พ.ต.อ.ดรณภพ ศิริชัย ผกก.สภ.นิคมอุตสาหกรรม ชุดสืบสวน แพทย์เวร เจ้าหน้าที่พิสูจน์หลักฐาน และเจ้าหน้าที่สมาคมกู้ภัยสว่างนครลำพูนที่เกิดเหตุพบเป็นด้านหลังร้านอาหารแห่งหนึ่ง พบศพชายคนหนึ่งนอนเสียชีวิต สภาพนอนหงายสวมกางเกงยีนส์ รองเท้าผ้าใบ เสื้อยืดสีขาว นอนตายอยู่ข้างรถ จยย.ยี่ห้อฮอนด้า สีดำ รุ่นซีบีอาร์ หมายเลขทะเบียน 1 กช 7978 เชียงราย ทราบชื่อเวลาต่อมาคือ นายศิรากร สิงคราช อายุ 25 ปี ชาวบ้านหมู่ 2 ต.น้ำแวน อ.เชียงคำ จ.พะเยา ถูกแทงบริเวณราวนมซ้าย 1 แผล เป็นเหตุให้เสียชีวิตดังกล่าว ส่วนมือมีด หลังก่อเหตุได้เดินทางเข้ามอบตัวกับเจ้าหน้าที่ตำรวจแล้ว ทราบชื่อคือ นายณัฏฐ์ เพชรฎาพิพัฒน์ อายุ 43 ปี ชาวบ้านหมู่ 4 ต.บ้านกลาง อ.เมือง จ.ลำพูน พร้อมด้วยของกลางมีดทำครัวยาวประมาณ 6 นิ้วพ.ต.อ.ดรณภพ สิริชัย ผกก.สภ.นิคมอุตสาหกรรมลำพูน กล่าวว่า จากการสอบถามภรรยาผู้เสียชีวิต เบื้องต้นทราบว่า สามี ได้มาทวงถามเงินจำนวน 1000 บาท จากการทำงานจาก น.ส.อังคณา มูลรังษี ชาวบ้าน ต.นครเจดีย์ อ.ป่าซาง จ.ลำพูน และได้พบกับผู้ต้องหา และได้เกิดเหตุทะเลาะวิวาทต่อสู้กัน โดยนายณัฏฐ์ ผู้ก่อเหตุ ใช้อาวุธมีดแทงผู้ตายที่ราวนมซ้าย 1 ครั้ง เห็นว่าผู้ตายบาดเจ็บจึงพยายามช่วยเหลือ เรียกรถพยาบาล แต่ผู้ตายล้มลงขาดใจตายข้างรถ จยย.ของตนเอง และต่อมา ผู้ก่อเหตุได้เข้ามอบตัวกับเจ้าหน้าที่ตำรวจเพื่อรับทราบข้อกล่าวหาแล้ว.
เงินพันบาททำถึงตาย หนุ่มลำพูนเลือดร้อนแทงรุ่นน้องดับคาที่ สาเหตุมาจากรุ่นน้องมาทวงค่าจ้าง ก่อนเข้ามอบตัว สภ.นิคมอุตสาหกรรมลำพูน ให้ จนท.ดำเนินคดี เดินคอตกเข้าคุกตามระเบียบ 
ฆ่ากันตาย,แทงกันตาย,หนุ่มลำพูน,แทงรุ่นน้องดับ,สภ.นิคมอุตสาหกรรมลำพูน,ลำพูน,หนุ่มเลือดร้อน,ข่าวทั่วไป